Monrad Wallgren

Monrad Charles Wallgren (1891–1961) var en amerikansk politiker.

Han representerte delstaten Washington i begge kamre i den amerikanske Kongressen; først i Representantenes hus fra 1933 til 1940, så i Senatet fra 1940 til 1945. Fra 1945 til 1949 var han Washingtons guvernør, men har et bedre ettermæle som lovgiver. Wallgren tilhørte Det demokratiske parti.

Wallgren kom inn i Kongressen som en varm tilhenger av president Franklin D. Roosevelts New Deal-politikk. Under den andre verdenskrig satt Wallgren i en komité ledet av daværende senator Harry S. Truman, som avdekket korrupsjon og sløsing med offentlige midler i militæret og rustningsindustrien. Komiteens innsats sparte myndighetene for store summer, og det ble begynnelsen på et langvarig vennskap mellom Wallgren og Truman.

Han var opprinnelig optiker i Everett i Washington. Han kom fra en svensk-amerikansk familie.

Referanser

Eksterne lenker 

Guvernører i Washington
Senatorer fra Washington
Kongressrepresentanter fra Washington
Personer fra USA av svensk opphav
Personer fra Des Moines
Personer fra Everett